Diari Oficial de la Generalitat Valenciana


Sumari del DOGV 5988, del 03-04-2009 (2009/3607)

RESOLUCIÓ de 13 de febrer de 2009, del director general de Farmàcia i Productes Sanitaris, per la qual convoca els farmacèutics a l'adjudicació d'una farmaciola permanent en el nucli de població de Venta Sant Antoni - Estació de Cabanes.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3607


Data del document
:   13-02-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * Cabanes
    * farmacologia
    * entitat local

RESOLUCIÓ de 13 de febrer de 2009, del director general de Farmàcia i Productes Sanitaris, per la qual convoca els farmacèutics a l'adjudicació d'una farmaciola permanent en el nucli de població de Venta Sant Antoni - Estació de Cabanes. [2009/3607]  
Vist que, mitjançant una resolució de 17 de desembre de 1990, es va autoritzar l'obertura de la farmaciola permanent del nucli de població de Venta Sant Antoni - Estació de Cabanes, i se'n va encarregar de forma obligatòria el subministrament i reposició a la farmacèutica titular del municipi de Cabanes M. Ángeles Colino Esteban, d'acord amb l'Orde de 20 de febrer de 1962.  
Vist que M. Ángeles Colino Esteban va cessar com a farmacèutica titular del municipi de Cabanes, lloc de treball número 50499, farmacèutic titular dependent del Centre Auxiliar de Salut Pública de Cabanes, en data 11 de maig de 2006.  
Vist que l'Orde d'1 de juny de 2000 establix un procediment nou per a l'autorització de les farmacioles farmacèutiques a les oficines de farmàcia i establix un orde de prioritat per a vincular-les a les oficines de farmàcia que ho sol·liciten.  
Vist que s'han modificat les condicions per les quals es va adjudicar en el seu moment el subministrament i vinculació de la farmaciola, en cessar M. Ángeles Colino Esteban com a farmacèutica titular de Cabanes.   
Vist que s'ha consultat l'Ajuntament de Cabanes i ha expressat la voluntat de mantindre l'autorització per al funcionament de la farmaciola farmacèutica permanent, i que no oferix cap local per a la instal·lació de la farmaciola.  
Atés que es complix el que preveu l'article 1 de l'Orde d'1 de juny de 2000, de la Conselleria de Sanitat, per la qual regula les farmacioles farmacèutiques de la Comunitat Valenciana, i d'acord amb el que establix l'article 6, resolc convocar els farmacèutics interessats en l'adjudicació de la farmaciola farmacèutica permanent del nucli de població de Venta Sant Antoni - Estació, per a la presentació de sol·licituds, amb les indicacions següents:  
- L'Ajuntament de Cabanes no disposa de local per a la ubicació de la farmaciola en el nucli de població de Venta Sant Antoni - Estació.  
- El mínim d'assistència és de 20 hores setmanals d'atenció al públic.  
Els farmacèutics titulars d'una oficina de farmàcia oberta al públic en el municipi de Cabanes interessats en l'adjudicació de la farmaciola han de presentar, en el termini d'un mes, comptador a partir de l'endemà d'esta publicació, la instància, segons el model establit en l'annex de l'Orde d'1 de juny de 2000, de la Conselleria de Sanitat, amb la documentació prevista en l'article 6.2 d'esta orde.  
La presentació de sol·licituds es pot fer en el Registre General de la Conselleria de Sanitat, c/ Misser Mascó, 31, de València, o de qualsevol de les formes que establix l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, redactat d'acod amb la Llei 4/1999, de 13 de gener.  
València, 13 de febrer de 2009.- El director general de Farmàcia i Productes Sanitaris: José E. Clérigues Belloch.